open-index/open-wikipedia-markdown huggingface dataset:
Σισύγαμβις

Η **Σισύγαμβις** (απεβ. 323 π.Χ.) από τη Δυναστεία των Αχαιμενιδών γεννήθηκε πριγκίπισσα της Περσίας, που έγινε μητέρα τού Δαρείου Γ΄ Κοδομανού.

## Βιογραφία
Ήταν κόρη μάλλον τού Αρταξέρξη Β΄ Μνήμονος ή τού αδελφού του Οστάνη ή ίσως ενός ηγέτη της Ωξιανής.

Το 333 π.Χ. στη μάχη της Ισσού ο περσικός στρατός έπαθε συντριπτική ήττα και ο Δαρείος Γ΄ διέφυγε τού πεδίου της μάχης, αφήνοντας την οικογένεια και τους συγγενείς του στο έλεος τού στρατηλάτη. Ο Αλέξανδρος Γ΄ ο Μέγας συμπεριφέρθηκε στην αιχμάλωτη οικογένεια με διάκριση, αν και πολλοί μικρότεροι κατακτητές θα την είχαν σκοτώσει. Ο βασιλιάς την επισκέφθηκε με τον φίλο του Ηφαιστίωνα, όπου η Σισύγαμβις γονάτισε στον Ηφαιστίωνα -εκλαμβάνοντας αυτόν ως τον Αλέξανδρο Γ΄- και τον παρακάλεσε για τη ζωή των δικών της. Οι δύο άνδρες ήταν όμοια ντυμένοι και ο Ηφαιστίων ήταν υψηλότερος. Όταν η Σισύγαμβις κατάλαβε το λάθος της, περιήλθε σε αμηχανία, αλλά ο Αλέξανδρος Γ΄ την αποκάλεσε "μητέρα" και τη διαβεβαίωσε για την ασφάλεια των συγγενών της.

Στη μάχη στα Γαυγάμηλα το 331 π.Χ. η Σισύγαμβις και οι οικείοι της βρισκόταν στην άμαξα πίσω από τον στρατό τού Αλεξάνδρου Γ΄. Το Σκυθικό ιππικό, μέρος τού περσικού στρατού, διέρρηξε τον Μακεδονικό στρατό για να τη φθάσει, αλλά εκείνη υποτίθεται, πως αρνήθηκε να πανηγυρίσει αυτό, που φαινόταν αρχικά ως νίκη των Περσών. Ο Κουίντος Κούρτιος Ρούφος πληροφορεί, ότι η Σισύγαμβις δεν θα μπορούσε να συγχωρήσει τον γιο της Δαρείο Γ΄ για την εγκατάλειψη της οικογένειάς του στην Ισσό. Σύντομα μετά την ήττα του εκεί, ο Δαρείος Γ΄ σκοτώθηκε. Ο Αλέξανδρος Γ΄ έστειλε τη σορό του σε αυτήν. Όταν την κάλεσαν να θρηνήσει για τον Δαρείο Γ΄, απάντησε, πως "έχω μόνο έναν γιο", εννοώντας τον Αλέξανδρο Γ΄, "που είναι βασιλιάς της Περσίας". Αφιερώθηκε σε αυτόν και εκείνος την έλεγε "μητέρα".

Ο Αλέξανδρος Γ΄ νυμφεύτηκε την εγγονή της, τη Στάτειρα Γ΄, κόρη τού Δαρείου Γ΄ το 324 στα Σούσα σε μία μαζική τελετή γάμων Μακεδόνων με Περσίδες γυναίκες. Ο στατηλάτης άφησε τη νέα του σύζυγο στα Σούσα με διδασκάλους για να μάθει Ελληνικά και συνέχισε τις κατακτήσεις του.

Όταν το επόμενο έτος η Σισύγαμβις έμαθε το τέλος τού Αλεξάνδρου Γ΄, κλείστηκε στο δωμάτιό της αρνούμενη να φάει. Λέγεται, ότι απεβίωσε από λύπη και ασιτία τέσσερις ημέρες μετά.

## Υστεροφημία
Η σκηνή της Σισύγαμβης, που γονατίζει μπροστά στον Ηφαιστίωνα, έγινε προσφιλές θέμα στη δυτική τέχνη και ζωγραφήθηκε από τους Σαρλ λε Μπρυν, Πάολο Βερονέζε, Γιούστους Σύστερμανς, κ.ά.

Ο αστεροειδής 823 Σισύγαμβις ονομάστηκε ένεκα αυτής.

## Βλέπε επίσης
* Η Οικογένεια του Δαρείου ενώπιον του Αλεξάνδρου (Βερονέζε)

## Παραπομπές


## Πηγές
* Waldemar Heckel, Who's Who in the Age of Alexander the Great: Prosopography of Alexander's Empire, John Riley, 2008.
* Bahadori, Ali (2017-03-04). "Achaemenid Empire, Tribal Confederations of Southwestern Persia and Seven Families". Iranian Studies. 50 (2): 173–197. doi:10.1080/00210862.2016.1243986. ISSN 0021-0862.
* John Maxwell O'Brien, Alexander the Great: The Invisible Enemy: A Biography, Routledge, London, 1994, p.58
* James Hall, Dictionary of Subjects and Symbols in Art, Westview Press, Boulder, 1979, p.13.

Κατηγορία:Δυναστεία των Αχαιμενιδών
Ευρωπαϊκό Κύπελλο Γυναικών 1991–92 (υδατοσφαίριση)

Το **Ευρωπαϊκό Κύπελλο Γυναικών 1991–92** (αγγλικά: *LEN European Cup 1991–92*) ήταν η 5η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Το τουρνουά διοργανώθηκε το 1992. Ο τελικός παίχτηκε μεταξύ της Ολλανδικής Μπράντενμπουργκ και της Ρωσικής Ουραλότσκα Ζλάτουστ. Η Μπράντενμπουργκ νίκησε την Ουραλότσκα Ζλάτουστ με 12-8 και κέρδισε τον 1ο τίτλο στην ιστορία της.

## Προκαταρκτικός γύρος
Ο Προκαταρκτικός γύρος διεξήχθη σε τρεις ομίλους των τεσσάρων ομάδων μεταξύ 17 και 19 Ιανουαρίου του 1992. Οι δύο πρώτες ομάδες από κάθε όμιλο προκρίθηκαν στην Τελική φάση.
### 1ος όμιλος
Οι αγώνες του 1ου ομίλου πραγματοποιήθηκαν στις εγκαταστάσεις της Βολτούρνο στη Σάντα Μαρία Κάπουα Βέτερε.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

### 2ος όμιλος
Οι αγώνες του 2ου ομίλου πραγματοποιήθηκαν στη Ζυρίχη.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### 3ος όμιλος
Οι αγώνες του 3ου ομίλου πραγματοποιήθηκαν στο Pau Negre στις εγκαταστάσεις της ΚΝ Καταλούνια στη Βαρκελώνη.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

## Τελική φάση
Η Τελική φάση διεξήχθη σε δύο ομίλους των τριών ομάδων μεταξύ 19 και 23 Φεβρουαρίου του 1992 στο Bd. Spartacus Kőér στη Βουδαπέστη.

### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### Ημιτελικοί

Πηγή:

### Πέμπτη θέση

Πηγή: 

### Τρίτη θέση

Πηγή: 

### Τελικός

Πηγή: 

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1991–92
Κατηγορία:Υδατοσφαίριση το 1991
Κατηγορία:Υδατοσφαίριση το 1992
Αριάσπης

Ο **Αριάσπης** (απεβ. 360-358 π.Χ.) από τη Δυναστεία των Αχαιμενιδών ήταν πρίγκιπας της Περσίας.

## Βιογραφία
Ήταν γιος τού Αρταξέρξη Β΄ τού Μνήμονος και της Στατείρας Α΄, κόρης τού Υδάρνη σατράπη της Παρθίας.

Αμφιθαλή αδέλφια του ήταν ο Αρταξέρξης Γ΄ Ώχος, ο Δαρείος, η Ροδογούνη και η Άτοσσα Β΄. Ο Ρωμαίος ιστορικός Ιουστίνος τον αναφέρει ως "Αριαράτη".

Έπειτα από το τέλος τού αδελφού του Δαρείου, οδηγήθηκε με τις ραδιουργίες τού Αρταξέρξη Γ΄ στην αυτοκτονία.

## Πηγές
* Plutarch, Artaxerxes 100.30
* Justin, 10.1
* Smith, William (1870). "Ariaspes". In Smith, William (ed.). Dictionary of Greek and Roman Biography and Mythology. 1. p. 285.

Κατηγορία:Δυναστεία των Αχαιμενιδών
Αυτοκινητόδρομος Μ4 (Ρωσία)

μικρογραφία|Η διαδρομή του Μ4 στον χάρτη της Ρωσίας (ο Μ4 είναι με κόκκινο)
[δεξιά|μικρογραφία|Ο Αυτοκινητόδρομος "Ντον" στα νοτιοανατολικά του [Βορόνεζ, Νοέμβριος 2008]]
Ο **Ομοσπονδιακός Αυτοκινητόδρομος M-4 "Ντον"** (ρωσικά: Федеральная автомобильная дорога M4, Φεντεράλναϊα αβτομομπίλανγια νταρόγκα Μ4) είναι οδός ταχείας κυκλοφορίας, μείζονος σημασίας για τη Ρωσία. Συνδέει τη Μόσχα, το Βορόνεζ, το Ροστόφ επί του Ντον και το Κράσνονταρ. Το συνολικό μήκος του αυτοκινητοδρόμου φτάνει τα 1.517 χιλιόμετρα. Ο αυτοκινητόδρομος δημιουργήθηκε το 1966.

Ο αυτοκινητόδρομος ξεκινά στην περιφερειακή οδό της Μόσχας (με το όνομα Αυτοκινητόδρομος Κασίρα) και κινείται με κατεύθυνση προς τα νότια, περνώντας δυτικά του Βίντνογιε, ανατολικά του Ντομοντέντοβο, δυτικά της Κασίρα και του Στούπινο, όπου ξεκινάει και ο Αυτοκινητόδρομος της Κασπίας ο οποίος κατευθύνεται προς τα ανατολικά. Ο αυτοκινητόδρομος Ντον συνεχίζει στην περιφέρεια Τούλα δυτικά του Βένεφ, μέσω των πόλεων Μπογκοροντίτσκ και Γιεφρέμοφ. Ύστερα περνά στην περιφέρεια Λίπετσκ, περνώντας από τις πόλεις Γιέλετς και Ζαντόνσκ, ενώ ύστερα περνά την περιφέρεια Βορόνεζ προσπερνώντας τις πόλεις Βορόνεζ και Μπογκουτσάρ. Αφού περάσει τον ποταμό Ντον κοντά στο Ροστόφ, ο δρόμος συνεχίζει νοτιότερα φτάνοντας στο Κρασνοντάρ, αλλά τελειώνει στο Νοβοροσίσκ.

Ο αυτοκινητόδρομος Ντον, ο οποίος αναβαθμίστηκε, πεπλατύνθηκε και μετετράπη σε δρόμο ταχείας κυκλοφορίας στις δεκαετίες του 2000 και 2010, αποτελεί αρτηρία που συνδέει τη Μόσχα με τη Νότια Ρωσία. Στους καλοκαιρινούς μήνες, ο δρόμος υποφέρει από μεγάλη κυκλοφοριακή συμφόρηση, η οποία προκαλείται από τους καλοκαιρινούς εκδρομείς που ταξιδεύουν σε θέρετρα της Μαύρης Θάλασσας όπως το Σότσι, καθώς και από νταλίκες που μεταφέρουν φρούτα από τις νότιες επαρχίες προς τις πυκνοκατοικημένες περιοχές της κεντρικής και βόρειας Ρωσίας.

Ο M-4 είναι προς το παρών η μόνη ρωσική εθνική οδός ταχείας κυκλοφορίας. Ο δρόμος καλύπτεται εν μέρει από σταθμούς διοδίων.

Το τμήμα Μόσχας-Κρασνοντάρ αποτελεί μέρος της Ευρωπαϊκής οδού Ε115. Το τμήμα Μόσχας-Κασίρα αποτελεί μέρος του Ασιατικού Αυτοκινητοδρόμου 8, ενώ το τμήμα στο Ροστόφ επί του Ντον αποτελεί μέρος της ευρωπαϊκής οδού Ε50. Το τμήμα Ντζούμπγκα-Νοβοροσίσκ αποτελεί μέρος της ευρωπαϊκής οδού Ε97 και το τμήμα Κρασνοντάρ-Ντζούμπγκα αποτελεί μέρος της ευρωπαϊκής οδού Ε592.

## Εξωτερικοί σύνδεσμοι

* Σελίδα για τον αυτοκινητόδρομο M-4 στην ιστοσελίδα της Ροσαβτοντόρ 


Κατηγορία:Αυτοκινητόδρομοι της Ρωσίας
Γκρτσετς

Το **Γκρτσετς** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε μόνο 1 κάτοικο. 

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Τρανζίστορ (αποσαφήνιση)

Ο όρος **Τρανζίστορ** μπορεί να αναφέρεται σε:

* Τρανζίστορ
* Διπολικό τρανζίστορ
Νικόλαος Παλαιολόγος

Ο **Νικόλαος Παλαιολόγος** ήταν Bυζαντινός αξιωματούχος του 11ου αιώνα, από τα πρώτα γνωστά μέλη της οικογένειας των Παλαιολόγων.

Ήταν γιος του Νικηφόρου Παλαιολόγου και άγνωστης μητέρας, αδελφοί του ήταν ο Ρωμανός και ο Γεώργιος. Ήταν στρατιωτικός και σκοτώθηκε στη Μάχη του Δυρραχίου στις 18 Οκτωβρίου 1081, πιθανότατα κάτω από τις διαταγές του πατέρα του που ήταν στρατηγός στην περιοχή, στην ίδια μάχη σκοτώθηκε και ο αδελφός του Γεώργιος. Πιθανότατα πήρε μέρος στις εκστρατείες του Αλέξιου Κομνηνού την ίδια περίοδο ενάντια των Νορμανδών όπως και τα άλλα μέλη της οικογενείας του. Δεν είναι γνωστό αν παντρεύτηκε ή αν άφησε απογόνους.

## Παραπομπές


Κατηγορία:Βυζαντινοί του 11ου αιώνα
Νικολαος
Κατηγορία:Βυζαντινοί νεκροί σε μάχη
Αχμάντ Σαχ Αχμαντζάι

Ο **Αχμάντ Σαχ Αχμαντζάι** (παστού: , 30 Μαρτίου 1944 &ndash; 17 Οκτωβρίου 2021) ήταν Αφγανός πολιτικός. Διετέλεσε πρωθυπουργός του Αφγανιστάν από το 1995 έως το 1996. Είχε εθνοτική καταγωγή Παστούν από την υποφυλή Αχμαντζάι. 

## Βιογραφικά στοιχεία
Ο Αχμάντ Σαχ Αχμαντζάι γεννήθηκε στο Μαλάνγκ, ένα χωριό στην επαρχία Χακί Τζαμπάρ της περιφέρειας Καμπούλ. Σπούδασε μηχανική στο Πανεπιστήμιο της Καμπούλ και στη συνέχεια εργάστηκε στο υπουργείο Γεωργίας. Το 1972 έλαβε υποτροφία για σπουδές στις Ηνωμένες Πολιτείες, στο Πολιτειακό Πανεπιστήμιο του Κολοράντο. Έλαβε μεταπτυχιακό δίπλωμα το 1975 και έγινε καθηγητής στο Πανεπιστήμιο Βασιλιάς Φαϊζάλ στη Σαουδική Αραβία. 

Μετά το κομμουνιστικό πραξικόπημα το 1978, ο Αχμαντζάι επέστρεψε στο Αφγανιστάν για να ενταχθεί στους μουτζαχεντίν. Ήταν στενός συνεργάτης του Μπουρχανουντίν Ραμπανί, όντας αναπληρωτής του στο κόμμα του Τζαμιάτ-ε Ισλαμί, αλλά στη συνέχεια αποχώρησε και προσχώρησε στην Οργάνωση Ισλαμικού Νταβά του Αφγανιστάν του Αμπντούλ Ρασούλ Σαγιάφ το 1992, όταν και έληξε η κομμουνιστική διακυβέρνηση. Διετέλεσε υπουργός της μετακομμουνιστικής κυβέρνησης του Αφγανιστάν, στις θέσεις του υπουργού εσωτερικών, κατασκευών και παιδείας, και αργότερα έγινε πρωθυπουργός μεταξύ 1995 και 1996, αν και οι θέσεις αυτές είχαν μικρότερη ισχύ δεδομένου του χάους που προκλήθηκε από την εμπόλεμη κατάσταση της εποχής. 

Ο Αχμαντζάι έφυγε από το Αφγανιστάν το 1996, αφού η κυβέρνηση αποχώρησε με την πρόοδο των Ταλιμπάν. Έζησε εξόριστος στην Κωνσταντινούπολη και στο Λονδίνο, πριν επιστρέψει στο Αφγανιστάν το 2001 μετά την πτώση των Ταλιμπάν. Ήταν ανεξάρτητος υποψήφιος στις προεδρικές εκλογές του Αφγανιστάν το 2004 υποστηρίζοντας ένα ισλαμικό σύστημα διακυβέρνησης. Διασφάλισε το 0,8% του συνόλου των καταμετρημένων ψήφων. 

## Παραπομπές


Κατηγορία:Πρωθυπουργοί του Αφγανιστάν
Μανδάνη της Μηδίας

Η **Μανδάνη** (π. 584 - 559; π.Χ.) γεννήθηκε πριγκίπισσα της Μηδίας και με τον γάμο της έγινε βασίλισσα της Περσίας.

## Βιογραφία
Ήταν κόρη τού Αστυάγη τελευταίου βασιλιά της Μηδίας (σύμφωνα με τον Ηρόδοτο) και της Αρυενίδος, κόρης τού Αλυάττη της Λυδίας και αδελφής τού Κροίσου της Λυδίας.

Το όνομά της στα παλαιά περσικά σημαίνει *αιώνια*. Σύντομα μετά τη γέννησή της ο Ηρόδοτος αναφέρει, ότι ο Αστυάγης είχε ένα παράξενο όνειρο, στο οποίο η κόρη του ούρησε τόσο, ώστε η Ασία πλημμύρισε. Συμβουλεύτηκε τους ιερείς τού Ζωροαστρισμού (*μάγους*), που ερμήνευσαν το όνειρο ως ειδοποίηση, ότι ο γιος του θα τον εκθρόνιζε. Για να προλάβει την εξέλιξη αυτή, ο Αστυάγης πάντρεψε την κόρη του με έναν υποτελή πρίγκιπα, τον Καμβύση Α΄ από το Ανσάν, "άνδρα καλής καταγωγής και ήρεμων συνηθειών", τον οποίο ο Αστυάγης δεν θεωρούσε απειλή για τον θρόνο της Μηδίας. Μετά τον γάμο ο Αστυάγης είδε δεύτερο όνειρο: η Μανδάνη έμεινε έγκυος και ένα αμπέλι φύτρωσε από την κοιλιά της και ξεπέρασε τον κόσμο. Τρομοκρατημένος, έστειλε τον πιο πιστό αυλικό ακόλουθό του, τον Άρπαγο να σκοτώσει το παιδί. Ο Άρπαγος, απρόθυμος να χύσει βασιλικό αίμα, έκρυψε το παιδί, τον Κύρο Β΄ σε έναν βοσκό, τον Μιτραδάτη. Έτη μετά ο Κύρος Β΄ αψήφισε τον πάππο του Αστυάγη, πράγμα που οδήγησε σε πόλεμο μεταξύ τους, που ο Κύρος Β΄ έχασε αρχικά. Όμως στην επόμενη μάχη των Πασαργάδων, ο Άρπαγος αποστάτησε από τον Αστυάγη· αυτό επέφερε την εκτόπιση τού βασιλιά, όπως είχε προείπει το όνειρο.

Ο Ξενοφών αναφέρει τη Μανδάνη στο έργο του *Κύρου παιδεία*. Εκεί η Μανδάνη και ο γιος της ταξίδευσαν στην Αυλή τού Αστυάγη, όταν ο Κύρος ήταν ακόμη έφηβος. Ο Κύρος Β΄ γοήτευσε τον πάππο του, που περιέλαβε τον νέο στα βασιλικά κυνήγια, ενώ η Μανδάνη επέστρεψε στον άνδρα της στο Ανσάν. Έπειτα ο πατέρας του Καμβύσης Α΄ ασθένησε και ο Κύρος Β΄ πήγε να τον συναντήσει, αλλά τον ακολούθησε ο Αστυάγης και έγινε η μάχη, αλλά αυτή την ιστορία την επινόησε ο Κύρος Β΄.

Μία πηγή αναφέρει το τέλος της Μανδάνης το 559 π.Χ., όμως αυτό είναι το έτος, που αποβίωσε ο άνδρας της Καμβύσης Α΄ και θεωρούμε, ότι είναι το έτος που έπαυσε να είναι βασίλισσα και έγινε βασιλομήτωρ.

## Οικογένεια
Παντρεύτηκε τον Καμβύση Α΄ τού Ανσάν στο Ελάμ & της Περσίας και είχε τέκνο:
* Κύρος Β΄ Μέγας, απεβ. 530 π.Χ., βασιλιάς της Βαβυλώνας, Λυδίας, Μηδίας, Περσίας και ιδρυτής της Περσικής αυτοκρατορίας.

## Πηγές
* J. Hedderwick & co (1809). Letters on ancient history. p. 80.

Κατηγορία:Βασίλισσες της Περσίας
ΚΜ 1939 Κανάριας

Η **Κλουμπ Καντέρα Μπάσε 1939 Κανάριας ΣΑΔ.**, επίσης γνωστή ως **Ιμπεροστάρ Τενερίφε** για εμπορικούς λόγους, είναι επαγγελματική ομάδα καλαθοσφαίρισης που εδρεύει στο Σαν Κριστόμπαλ ντε λα Λαγούνα στην Ισπανία. Αγωνίζεται στην Λίγκα ΑΣΒ και το Τσάμπιονς Λιγκ, ενώ παίζουν τους αγώνες εντός έδρας στο στάδιο Σαντιάγο Μαρτίν.

## Ιστορία
δεξιά|μικρογραφία|250x250εσ|Το Παμπεγιόν Ινσουλάρ Σαντιάγο Μαρτίν, έδρα του συλλόγου
Η ομάδα ιδρύθηκε το 1994, αφού η παλαιότερη ομάδα **ΚΜ Κανάριας**, η οποία υπέφερε από τεράστια οικονομικά προβλήματα, συγχωνεύθηκε με άλλες ομάδες του νησιού για να δημιουργήσει την νέα Τενερίφη Κανάριας, η οποία αγωνίστηκε για δύο σεζόν στη Λίγκα ΕΒΑ (η οποία ήταν η δεύτερη κατηγορία του ισπανικού πρωταθλήματος καλαθοσφαίρισης εκείνη την εποχή).

Οι άνθρωποι που διαφωνούσαν με τη συγχώνευση δημιούργησαν τον νέο σύλλογο ΚΒ 1939 Κανάριας, ο οποίος διατηρεί τα χρώματα και το λογότυπο του συλλόγου. Το 2012, η Ιμπεροστάρ Κανάριας προβιβάστηκε στην Λίγκα ΑΣΒ αφού κέρδισε το ΛΕΒ Όρο, αλλά ο σύλλογος δεν μπορούσε να ανέβει κατηγορία καθώς δεν μπορούσε να πληρεί τις απαιτήσεις που έθετε η Ένωση Συλλόγων Καλαθοσφαίρισης της Ισπανίας. Ένα μήνα αργότερα, στις 20 Ιουλίου 2012, η ΚΒ 1939 Κανάριας προβιβάστηκε επισήμως αφού η Ένωση αγόρασε την θέση της ΚΒ Λουσέντουμ Αλικάντε.

Ο Αλεχάντρο Μαρτίνεθ, ο οποίος ήταν προπονητής από το 2003, παραιτήθηκε το 2015.

Στις 29 Μαρτίου 2017, η Κανάριας προκρίθηκε στο Φάιναλ Φορ του Τσάμπιονς Λιγκ, 36 χρόνια μετά την πρώτη της άνοδο στην Εθνική Λίγκα. Το Φάιναλ Φορ έλαβε χώρα στην έδρα τους, και κέρδισαν το πρωτάθλημα αφού κέρδισαν την Μπάνβιτ στο τελικό. Αυτός ήταν ο πρώτος μεγάλος τίτλος στην ιστορία του συλλόγου.

Στις 24 Σεπτεμβρίου 2017, η Κανάριας συμμετείχε στο Διηπειρωτικό Κύπελλο 2017 ως πρωταθλητής του Τσάμπιονς Λιγκ. Η Κανάριας ήταν οι νικητές για το 2017, κερδίζοντας; την Γκουάρος ντε Λάρα με σκορ 76-71.

## Παραπομπές


Κατηγορία:Αθλητικοί σύλλογοι Ισπανίας
Αρτυστώνη

Η **Αρτυστώνη**, ελαμιτικά Ir-taš-du-na, Ir-da-iš-du-na, από τα παλιά περσικά *Artastūnā δηλ. στήλη της Arta = θεϊκής αλήθειας, από τη Δυναστεία των Αχαιμενιδών γεννήθηκε πριγκίπισσα της Περσίας και με τον γάμο της με τον Δαρείο Α΄ τον Μεγάλο, έγινε βασίλισσα της Περσίας.

## Βιογραφία
Ήταν κόρη τού Κύρου Β΄ τού Μεγάλου της Περσίας.

Τον Κύρο Β΄, ιδρυτη της Περσικής αυτοκρατορίας, διαδέχθηκαν οι γιοί του Καμβύσης Β΄ (530-522 π.Χ.) και Σμέρδις (522-521 π.Χ.) και αυτούς ο 3ος εξάδελφός τους Δαρείος Α΄ (521-486 π.Χ.). Εκείνος, για να ισχυροποιήσει τη θέση του, παντρεύτηκε τις (ίσως ετεροθαλείς) κόρες τού Κύρου Β΄ Άτοσσα και Αρτυστώνη, καθώς και την κόρη τού Σμέρδη Παρμύς. 

Σύμφωνα με τον ιστορικό Ηρόδοτο, η Αρτυστώνη ήταν η ευνοούμενη σύζυγός του. Αυτή αναφέρεται στις πινακίδες των διοικητικών αρχείων της Περσέπολης.

## Οικογένεια
Παντρεύτηκε τον 3ο εξάδελφό της Δαρείο Α΄ τον Μεγάλο και είχε τέκνα:
* Αρσάμης άκμασε 454-404 π.Χ., σατράπης της Αιγύπτου.
* Γωβρύας.
* Αρταζώστρη άκμασε 498-492 π.Χ., παντρεύτηκε τον Μαρδόνιο στρατηγό της μάχης των Πλαταιών.

## Πηγές
* Brosius, M: Women in Ancient Persia, 559-331 BC, Clarendon Press, Oxford, 1998.
* Kellens, J: "Artazostra", in Encyclopaedia Iranica
* Lendering, J: "Mardonius", in http://www.livius.org.
* Lewis, D: "Persians in Herodotus", in Selected Papers in Greek and Near Eastern History, pp. 345–362, Cambridge University Press, 1997. [1]
* Persepolis Fortification Archive Project

Κατηγορία:Βασίλισσες της Περσίας
Madame X Tour

***Madame X Tour*** ονομάζεται η επερχόμενη ενδέκατη περιοδεία της Αμερικανίδας καλλιτέχνιδας Μαντόνα, για την προώθηση του δέκατου τέταρτου στούντιο άλμπουμ της Madame X, 2019. Έως τώρα αποτελείται από 79 συναυλίες και η περιοδεία προγραμματίζεται να ξεκινήσει στις 12 Σεπτεμβρίου 2019 στην Ακαδημία Μουσικής του Μπρούκλιν, Νέα Υόρκη. Διαχειρίζεται από τις εταιρείες Maverick και Live Nation Entertainment.

Σηματοδοτεί την πρώτη φορά από το 1985 που η Μαντόνα θα περιοδεύσει σε μικρούς χώρους, ενώ σχεδιάζεται να περιλαμβάνει μόνο θεατρικές σκηνές. Εξαιτίας της μεγάλης ζήτησης των εισιτηρίων, νέες ημερομηνίες για σόου προστέθηκαν σε Νέα Υόρκη και Λος Άντζελες, λίγες ώρες μετά την ανακοίνωση της περιοδείας.

## Ιστορικό
Η Μαντόνα εξέφρασε για πρώτη φορά το ενδιαφέρον της να εξερευνήσει ένας είδος σόου με μικρότερο αριθμό κοινού, κατά τη διάρκεια μιας συνέντευξης στο BBC News, προωθώντας ταυτόχρονα το live άλμπουμ της Rebel Heart Tour περιοδείας της, τον Σεπτέμβριο του 2017. Εξήγησε, «Έχω κάνει τόσα πολλά σόου -παγκόσμιες περιοδείες, γήπεδα, αρένες- και νιώθω σαν να πρέπει να το επανεφεύρω αυτό επίσης. Μου αρέσει να κάνω μικρά σόου και να μιλάω απευθείας στο κοινό».

## Λίστα τραγουδιών
Η λίστα τραγουδιών είναι από την βραδιά έναρξης της περιοδείας, 17 Σεπτεμβρίου 2019.
# "God Control"
# "Dark Ballet"
# "Human Nature"
# "Express Yourself" (a cappella)
# "Madame X Manifesto"
# "Vogue" 
# "I Don't Search I Find"
# "Papa Don't Preach" 
# "American Life"
# "The Coffin" 
# "Batuka"
# "Fado Pechincha" 
# "Killers Who Are Partying"
# "Crazy"
# "La Isla Bonita" (contains elements from "Welcome to My Fado Club")
# "Sodade"
# "Medellín"
# "Extreme Occident"
# "Rescue Me" 
# "Frozen"
# "Come Alive"
# "Future"
# "Crave"
# "Like a Prayer"
;Encore:
# "I Rise"

## Σόου

### Ακυρωμένα σόου

## Παραπομπές



## Εξωτερικοί σύνδεσμοι
*"Madame X Tour" στο επίσημο site

Κατηγορία:Περιοδείες της Μαντόνα
Κατηγορία:Περιοδείες
Παρμύς

Η **Παρμύς**, νεοελλ. Παρμύδα, ελαμιτικά Uparmiya, (β' ήμισυ 6ου αι. - αρχές 5ου αι. π.Χ.) από τη Δυναστεία των Αχαιμενιδών γεννήθηκε πριγκίπισσα της Περσίας και με τον γάμο της έγινε βασίλισσα της χώρας αυτής.

## Βιογραφία
Ήταν κόρη τού Σμέρδη/Βαρδίγια της Περσίας (βασ. 422-421 π.Χ.), γιού τού Κύρου Β΄ τού Μεγάλου.

Τον Σμέρδη διαδέχθηκε ο 3ος εξάδελφός του Δαρείος Α΄ ο Μέγας, που για να ισχυροποιήσει τη θέση του νυμφεύτηκε δύο κόρες τού Κύρου Β΄, την Άτοσσα και την Αρτυστώνη (ίσως ετεροθαλείς αδελφές) και μία κόρη τού Σμέρδη, την Παρμύδα.

Το όνομά της σημαίνει "μικρός παράδεισος". Έξυπνη, σοφή και ευγενική κυρία από τον παράδεισο (= κήπο με καρποφόρα δένδρα), κόρη (νύφη) της βροχής.

## Οικογένεια
Παντρεύτηκε τον 3ο εξάδελφο τού πατέρα της Δαρείο Α΄ τον Μεγάλο και είχε τέκνα:
* Αριόμαρδος 5ος αι. π.Χ., διοικητής τμήματος στρατού στην εκστρατεία τού πατέρα του στην Ελλάδα.

## Παραπομπές


## Πηγές
* Herodotus, III, 88; VII, 78
* Persepolis Fortification Tablets (where she is called Uparmiya)
* Brosius, M: Women in Ancient Persia, 559-331 BC, Clarendon Press, Oxford, 1998.
* Lendering, J: "Parmys", in http://www.livius.org
* Persepolis Fortification Archive Project

Κατηγορία:Αχαιμενιδική Αυτοκρατορία
Παγκόσμιο Πρωτάθλημα Τοξοβολίας

To **Παγκόσμιο Πρωτάθλημα Τοξοβολίας** είναι μια παγκόσμια διοργάνωση στην τοξοβολία που συμβαίνει από το 1931, και από το 1959 κάθε 2 χρόνια. Διοργανώνεται από την Παγκόσμια Ομοσπονδία Τοξοβολίας.

## Διοργανώσεις

## Εξωτερικοί σύνδεσμοι

* Παγκόσμια Ομοσπονδία Τοξοβολίας

Τοξοβολία
Παγκόσμιο Πρωτάθλημα
Τσαντ Μπάορι

Το **Τσαντ Μπάορι** (χίντι: चाँद बावड़ी) βρίσκεται στην Ινδία και είναι ένα από τα σπουδαιότερα βαθμιδωτά πηγάδια του κόσμου. Βρίσκεται στο χωριό Αμπανέρι στην ινδική πολιτεία Ρατζαστάν, στα βορειοδυτικά της χώρας.

## Ιστορία
Σύμφωνα με την τοπική παράδοση, το πηγάδι ονομάστηκε από τον ντόπιο κυβερνήτη Ράτζα Τσάντα της δυναστείας Νικούμπα. Τα παλαιότερα τμήματα του βαθμιδωτού πηγαδιού χρονολογούνται από τον 8ο αιώνα και αργότερα, ενώ το ανώτερο τμήμα κατασκευάστηκε από τους Μουγκάλ τον 18ο αιώνα. 

## Επισκόπηση
Το Τσαντ Μπάορι αποτελείται από 3.500 στενά σκαλοπάτια που εκτείνονται σε πάνω από 13 επίπεδα. Έχει βάθος 19.5 μέτρων και είναι ένα από τα βαθύτερα και μεγαλύτερα βαθμιδωτά πηγάδια στην Ινδία.

Η πολιτεία του Ρατζαστάν είναι πολύ ξηρή (ιδιαιτέρως προς τις δυτικότερες περιοχές) και το σχέδιο του Τσαντ Μπάορι είχε ως σκοπό να αποθηκεύει όσο περισσότερο βρόχινο νερό γίνεται. Στο κάτω μέρος του πηγαδιού, ο αέρας είναι 5-6 βαθμούς Κελσίου δροσερότερος από την επιφάνεια και έτσι αποτελούσε χώρος συγκέντρωσης για τους ντόπιους σε περιόδους έντονης ζέστης. Ένα μέρος του πηγαδιού έχει υπόστεγο και αίθουσα ανάπαυσης για τα μέλη της βασιλικής οικογένειας.


Αρχείο:Abhaneri (Chand Baori).jpg|
File:ABANERI.JPG
File:Abhaneri-Chand Baori-12-Stufenbrunnen-2018-gje.jpg
File:Abhaneri-Chand Baori-26-Stufenbrunnen-2018-gje.jpg
File:Abhaneri-Chand Baori-04-Galerie-2018-gje.jpg
File:Abhaneri-Chand Baori-36-Stufenbrunnen-2018-gje.jpg


## Πολιτιστικές αναφορές
Το Τσαντ Μπάορι έχει χρησιμοποιηθεί για τα γυρίσματα αποσπασμάτων στις ταινίες *[[Bhoomi (film)|Bhoomi]]*, *[[The Fall (2006 film)|The Fall]]*, *[[Bhool Bhulaiyaa]]*, και *[[The Best Exotic Marigold Hotel]]*, καθώς και πολλές άλλες.

## Παραπομπές


Κατηγορία:Ρατζαστάν
Κατηγορία:Πηγάδια
Υστάσπης (γιος του Ξέρξη Α΄)

O **Υστάσπης** (5ος αι. π.Χ.) από τη Δυναστεία των Αχαιμενιδών ήταν πρίγκιπας της Περσίας, που έγινε σατράπης της Βακτρίας.

## Βιογραφία
Ήταν ο δευτερότοκος γιος τού Ξέρξη Α΄ τού Μεγάλου και της Αμήστριδος, κόρης τού Οτάνη. Μεγαλύτερος αδελφός του ήταν ο Δαρείος και νεότερος ο Αρταξέρξης Α΄.

Τον Ξέρξη Α΄ που φονεύθηκε το 465 π.Χ. από τον υπουργό του Αρτάβανο, τον διαδέχθηκε ο Αρταξέρξης Α΄, αφού πρώτα εξόντωσε τους δύο μεγαλύτερος αδελφούς του. Σύμφωνα με τον ιστορικό Διόδωρο Σικελιώτη ο Υστάσπης ήταν σατράπης της Βακτρίας, την εποχή που απεβίωσε ο πατέρας του. Όμως η δήλωση αυτή τού Διόδωρου δεν συμφωνεί με την αναφορά τού Κτησία τού Κνίδιου, όπου περιγράφει έναν Αρτάβανο (όχι τον υπουργό που φόνευσε) ως σαράπη της Βακτρίας, ο οποίος τότε εξεγέρθηκε. Ίσως ο Υστάσπης να είναι αυτός που εξεγέρθηκε.

Ο Δαρείος και ο Υστάσπης φημολογείται, ότι φονεύθηκαν από τον Αρταξέρξη Α΄.

## Πηγές
* 

Κατηγορία:Δυναστεία των Αχαιμενιδών
Τσακρούλο

Το **Τσακρούλο** (, μεταγραφή: *τσακ'ρούλο*) είναι γεωργιανό πολυφωνικό χορικό λαϊκό τραγούδι. Το τραγούδι αποτελείται από τρία μέρη και προέρχεται από το Καχέτι, μια περιοχή στην ανατολική Γεωργία. Το τραγούδι δραματοποιεί τις προετοιμασίες για μια μάχη. Χαρακτηρίζεται από δύο αρκετά διακοσμημένα φωνητικά μέρη, εναντίον ενός ρεφρέν που πάει αργά.

Όταν η Γεωργιανή φωνητική πολυφωνία αναγνωρίστηκε από την Ουνέσκο ως αριστούργημα της άωλης κληρονομιάς, το 2001, το τσακρούλο αναφέρθηκε ως πρωταρχικό δείγμα αυτής. Το Τσακρούλο είναι μεταξύ των 29 μουσικών συνθέσεων που συμπεριελήφθησαν στον χρυσό δίσκο του Βόγιατζερ που εστάλη στο διάστημα με το Βόγιατζερ 2 στις 20 Αυγούστου 1977. Για τον χρυσό δίσκο του Βόγιατζερ, η ερμηνεία του τσακρούλο έγινε από το Γεωργιανό Κρατικό Αξιότιμο Σύνολο Λαϊκής Μουσικής και Χορού και τον Ανσόρ Καβσάντζε. Η καταγραφή του τσακρούλο περιλαμβάνεται στον πρώτο δίσκο και διαρκεί 2 λεπτά και 21 δευτερόλεπτα.

## Παραπομπές


Κατηγορία:Πολιτισμός της Γεωργίας
Κατηγορία:Περιεχόμενα του Voyager Golden Record
Δαμάσπια

H **Δαμάσπια**, παλαιά περσικά *Jāmāspi- (απεβ. 424 π.Χ.) ήταν Περσίδα και έγινε με τον γάμο της βασίλισσα της Περσίας.

## Βιογραφία
Παντρεύτηκε τον Αρταξέρξη Α΄ τον Μακρόχειρα. Σύμφωνα με τον ιστορικό Κτησία τον Κνίδιο οι δύο τους απεβίωσαν την ίδια ημέρα, το 424 π.Χ., ίσως κατά τη διάρκεια στρατιωτικής εκστρατείας.

Τα σώματά τους μεταφέρθηκαν στην Περσία. Επόμενος βασιλιάς έγινε ο γιος τους, Ξέρξης Β΄, ο οποίος έπειτα από 45 ημέρες φονεύθηκε από τον ετεροθαλή αδελφό του, Σογδιανό.

Το έργο *Επιτομή τού έργου τού Κτησία* τού Φώτιου είναι η μόνη πηγή, που αναφέρει την Δαμάσπια με το όνομά της. Ιστορικά τεκμήρια από τη Βαβυλώνα της βασιλείας τού Αρταξέρξη Α΄ αναφέρονται σε κάποιες ιδιοκτησίες ως "το σπίτι της κυρίας τού ανακτόρου"· αυτή θα ήταν η Δαμάσπια ή η βασιλομήτωρ Άμηστρις Α΄.

## Οικογένεια
Παντρεύτηκε τον Αρταξέρξη Α΄ τον Μακρόχειρα και είχε τέκνο:
* Ξέρξης Β΄ απεβ. 424 π.Χ., βασιλιάς της Περσίας για 45 ημέρες.

## Παραπομπές

*

Κατηγορία:Βασίλισσες της Περσίας
Δαρείος (γιος του Ξέρξη Α΄)

Ο **Δαρείος** (5ος αι. π.Χ.) από τη Δυναστεία των Αχαιμενιδών ήταν διάδοχος της Περσίας, φονεύθηκε όμως από τον νεότερο αδελφό του Αρταξέρξη Α΄ τον Μακρόχειρα, που έτσι ανήλθε στον θρόνο.

## Βιογραφία
Ήταν ο πρωτότοκος γιος τού Ξέρξη Α΄ τού Μεγάλου και της Αμήστριδος, κόρης τού Οτάνη. Αμφιθαλή αδέλφια του ήταν ο Υστάσπης, ο Αρταξέρξης Α΄ και η Άμυτις, σύζυγος τού Μεγάβυζου, ενώ ετεροθαλή ο Αρσάμης (σατράπης της Αιγύπτου), κά.

Περί το 478 π.Χ., πριν την εξέγερση στη Βακτρία, ο Δαρείος νυμφεύτηκε την εξαδέλφη του Αρτάυντη, κόρη τού Μασίστη στρατάρχη κατά την εισβολή στην Ελλάδα το 480-479 π.Χ. (αδελφού τού Ξέρξη Α΄). Έπειτα ο Ξέρξης Α΄ ζήτησε να συνευρεθεί με την Αρτάυτη· όταν το έμαθε η Άμηστρις, ζήτησε να εκδικηθεί τη μητέρα τής Αρτάυτης, καθώς νόμιζε, ότι εκείνη είχε συνεννοηθεί γι' αυτό. Στα γενέθλια τού Ξέρξη Α΄, η Άμηστρις έστειλε τη φρουρά του και ακρωτηρίασαν τη μητέρα της Αρτάυτης. Βλέποντας έτσι τη σύζυγό του ο Μασίστης, επέστρεψε στη σατραπεία του της Βακτρίας για να κινήσει εξέγερση. Τον πρόλαβε όμως ο στρατός τού Ξέρξη Α΄, που σκότωσε τον Μασίστη και τους γιους του.

Το 465 π.Χ. ο υπουργός Αρτάβανος και ο ευνούχος Ασπαμίτρες, έμπιστοι σύμβουλοι τού βασιλιά, συνωμότησαν και σκότωσαν τον Ξέρξη Α΄. Θα τον διαδεχόταν ο Δαρείος, όμως έπεισαν τον Αρταξέρξη Α΄, ότι ο Δαρείος έκανε τον φόνο. Έτσι ο Αρταξέρξης Α΄ κάλεσε τον Δαρείο στο ανάκτορό του και τον εξόντωσε.

Ο Αρτάβανος ίσως είχε προσωπικές φιλοδοξίες για τον θρόνο, καθώς μετά συνωμότησε με τον στρατηγό Μεγάβυζο να σκοτώσουν τον Αρταξέρξη Α΄. Αλλά ο στρατηγός αποκάλυψε το σχέδιο στον Αρταξέρξη Α΄, ο οποίος εκτέλεσε τον Αρτάβανο και τον Ασπαμίτρες για τον φόνο τού Ξέρξη Α΄ και για την απόπειρα κατά της ζωής του. Ο πρώτος φονεύθηκε με ξίφος, ενώ ο δεύτερος ρίφθηκε σε έναν λουτήρα με έντομα, τα οποία τον έφαγαν.

Ο Αρταξέρξης Α΄ μάλλον εξόντωσε και τον άλλο μεγαλύτερο αδελφό του Υστάσπη, οπότε ανέβηκε στον θρόνο της Περσίας το 465 π.Χ. ως ο επόμενος στη διαδοχή.

## Οικογένεια
Νυμφεύτηκε την εξαδέλφη του Αρτάυντη των Αχαιμενιδών, κόρη τού στρατάρχη Μασίστη, σατράπη της Βακτρίας.

Κατηγορία:Δυναστεία των Αχαιμενιδών
Άρτσι του Σάσσεξ

Ο **Πρίγκιπας Άρτσι του Σάσεξ** () γεννήθηκε στις 6 Μαϊου 2019 και είναι ο πρωτότοκος γιος του Πρίγκιπα Χάρι, Δούκα του Σάσεξ και της Μέγκαν, Δούκισσας του Σάσεξ.

Είναι έκτος στη σειρά διαδοχής του Βρετανικού Θρόνου.

## Γέννηση
μικρογραφία|Πλήθη και δημοσιογράφοι κοντά στο παλάτι του Ουίνσδορ κατά τη στιγμή της γέννας
Το παλάτι του Κένσινγκτον ανακοίνωσε στις 15 Οκτωβρίου 2018 ότι ο Δούκας και η Δούκισσα του Σάσεξ αναμένουν το πρώτο τους παιδί, μόλις λίγους μήνες μετά τον γάμο τους και παρακολουθήθηκε ιδιαίτερα από τα Βρετανικά αλλά και τα Διεθνή μέσα και έλαβε ιδιαίτερη προσοχή τόσο από το βρετανικό όσο και από το διεθνές κοινό. Ιδιαίτερα τις τελευταίες μέρες πριν τον τοκετό, μεγάλα πλήθη είχαν συγκεντρωθεί έξω από το Παλάτι του Ουίνδσορ, κοντά στο οποίο αναμενόταν να λάβει χώρα η γέννα. Στις 5:26 π.μ. (τοπική ώρα Αγγλίας) της 6ης Μαΐου 2019, γεννήθηκε ο γιος τους, με βάρος 3.26 κιλά.

Λίγες ώρες μετά τη γέννα, αναρτήθηκε επίσημη ανακοίνωση από το παλάτι που επιβεβαίωνε ότι η Δούκισσα του Σάσεξ έφερε στον κόσμο στις 5:26 τοπική ώρα, ένα υγιέστατο αγοράκι παρουσία του συζύγου της, Δούκα του Σάσεξ.

## Τίτλος
Ο Άρτσι είναι έκτος στη διαδοχή του βρετανικού θρόνου, μετά από τον πατέρα του.

Είναι επίσης κληρονόμος του πατέρα του στο Δουκάτο του Σάσεξ. Ως κληρονόμος στο Δουκάτο δικαιούται εκ γενετής τον δευτερεύοντα τίτλο του πατέρα του σύμφωνα με το βρετανικό σύστημα τιμών, και συγκεκριμένα τον τίτλο του Κόμη του Ντάμπαρτον. Ωστόσο, τα ΜΜΕ ανέφεραν ότι ο Δούκας και η Δούκισσα αποφάσισαν ο Άρτσι να μην υιοθετήσει αυτόν τον τίτλο, σύμφωνα με την επιθυμία τους να μεγαλώσει σαν ιδιώτης.

Από την αναρρίχηση στον Θρόνο του Καρόλου Γ' και μετά, ο Άρτσι δικαιούται τον τίτλο του πρίγκιπα και την προσφώνηση της Αυτού Βασιλικής Υψηλότητος, ως εγγονός του Μονάρχη, σύμφωνα με βασιλικά έγγραφα που ανάγονται στο 1917. Τον Μάρτιο του 2023 ανακοινώθηκε από το Μπάκιγχαμ ότι ο Άρτσι και η αδελφή θα έχουν τον τίτλο του πρίγκιπα και της πριγκίπισσας αντίστοιχα, του Ηνωμένου Βασιλείου.

## Όνομα
Το *Άρτσι* έχει αγγλικές και σκωτσέζικες ρίζες και είναι η συντομευμένη εκδοχή του *Άρτσιμπαλντ* που σημαίνει, αυθεντικός και γενναίος.

Το δεύτερο όνομα που του δόθηκε, το Χάρισον**,** είναι όνομα που γίνεται όλο και πιο δημοφιλές τα τελευταία χρόνια. Έχει αγγλικές ρίζες και σημαίνει «γιος του Χάρι»**.** Φαίνεται πως είναι μια κίνηση που έκανε η Δούκισσα για να τιμήσει τον σύζυγό της.

## Παραπομπές


## Εξωτερικοί σύνδεσμοι
* 

Κατηγορία:Οίκος Ουίνδσορ
Κατηγορία:Πρίγκιπες του Ηνωμένου Βασιλείου
Οργανισμός Σιδηροδρόμων της Ευρωπαϊκής Ένωσης

Ο **Οργανισμός Σιδηροδρόμων της Ευρωπαϊκής Ένωσης** () είναι οργανισμός της Ευρωπαϊκής Ένωσης (ΕΕ) ο οποίος έχει ως σκοπό να θέτει τις υποχρεωτικές προϋποθέσεις που πρέπει να ικανοποιούν οι ευρωπαϊκοί σιδηρόδρομοι και οι κατασκευαστές με τη μορφή τεχνικών προδιαγραφών διαλειτουργικότητας που ισχύουν για το διευρωπαϊκό σιδηροδρομικό σύστημα. 

Ο ΕΟΣ δημοσιεύει αναφορές που συνοψίζουν την κατάσταση των ΤΠΔ.  Ο ΕΟΣ θέτει κοινούς στόχους ασφάλειας, κοινές μεθόδους ασφάλειας και κοινούς δείκτες ασφαλείας, σύμφωνα με την οδηγία 2004/49 / ΕΚ και τροποποιήσεις. Ο ΕΟΣ φιλοξενεί επίσης ορισμένες βάσεις δεδομένων, μεταξύ των οποίων ένα μητρώο εναπομένων εφαρμοστέων εθνικών κανόνων. 

Ο οργανισμός ιδρύθηκε το 2004 και άρχισε να λειτουργεί το 2006 ως Ευρωπαϊκός Οργανισμός Σιδηροδρόμων (ΕΟΣ). Άλλαξε το όνομά του το 2016. 

## Παραπομπές


## Εξωτερικοί σύνδεσμοι
* 
*  

Κατηγορία:Διεθνείς οργανισμοί με έδρα τη Γαλλία
Κατηγορία:Σιδηροδρομικές μεταφορές στην Ευρώπη
Μουσούρης

Το ελληνικό επώνυμο **Μουσούρης** μπορεί να αναφέρεται σε ένα από τα παρακάτω πρόσωπα:

* Κώστας Μουσούρης (1903-1976), ηθοποιός, θιασάρχης, σκηνοθέτης και ποιητής
* Φώτος Γιοφύλλης (1887-1981), καλλιτεχνικό ψευδώνυμο του ποιητή, ζωγράφου και δημοσιογράφου **Σπύρου Μουσούρη**, αδερφού του ηθοποιού Κώστα Μουσούρη
* Σπύρος Μουσούρης (1907-1965), ηθοποιός του θεάτρου και του κινηματογράφου
* Σπύρος Ν. Μουσούρης (1939), ζωγράφος και ποιητής
* Γιάννης Μουσούρης (1951), παλαίμαχος ποδοσφαιριστής
* Ρίτα Μουσούρη (1906-1985), ηθοποιός του θεάτρου και του κινηματογράφου

Κατηγορία:Ελληνικά επώνυμα
Στίβεν Φρίαρς

Ο **Στίβεν Άρθουρ Φρίαρς** (*Stephen Arthur Frears*, γενν. 20 Ιουνίου 1941) είναι Άγγλος σκηνοθέτης.

## Βιογραφία
Γεννήθηκε το 1941 στο Λέστερ και έχει εβραϊκή καταγωγή. Σπούδασε στο Trinity College του Κέιμπριτζ.

Η ταινία που τον έκανε γνωστό ήταν το *[[Ωραίο μου πλυντήριο]]* του 1985 με τον Ντάνιελ Ντέι-Λιούις. Το 1988 η ταινία *[[Επικίνδυνες σχέσεις (ταινία, 1988)|Επικίνδυνες Σχέσεις]]* κέρδισε το βραβείο Σεζάρ ξένης ταινίας. Το 1990 ήταν υποψήφιος για Όσκαρ σκηνοθεσίας για το *Οι κλέφτες* και το 1995 κέρδισε το Βραβείο Γκόγια Καλύτερης Ευρωπαϊκής Ταινίας για το *The Snapper*. Στη συνέχεια, η ταινία *Mary Reilly* του 1996 ήταν υποψήφια για Χρυσή Άρκτο, ενώ το 1999 έλαβε την Αργυρή Άρκτο καλύτερου σκηνοθέτη για το *Η πόλη του πάθους*. Το 2006 γύρισε την ταινία *Η βασίλισσα* και κέρδισε ξανά το Βραβείο Γκόγια Καλύτερης Ευρωπαϊκής Ταινίας και ήταν υποψήφιος για Όσκαρ και BAFTA σκηνοθεσίας. Οι δύο τελευταίες πιο γνωστές του ταινίες είναι το *[[Philomena]]* και το **.

Επίσης, έχει σκηνοθετήσει τηλεοπτικές σειρές, μίνι σειρές και τηλεταινίες. Για τη δουλειά του στην τηλεόραση έχει κερδίσει τρία βραβεία BAFTA, για το *BBC2 Playhouse: Going Gently*, το *The Deal* και το *[[A Very English Scandal]]*.

## Ταινίες
*1984 Συμβόλαιο με το θάνατο
*1985 Ωραίο μου πλυντήριο
*1987 Τεντώστε τ' αυτιά σας
*1988 Επικίνδυνες Σχέσεις
*1990 Οι κλέφτες
*1995 The Snapper
*1996 Mary Reilly
*1998 Η πόλη του πάθους
*2000 High Fidelity
*2002 Βρώμικα όμορφα πράγματα
*2006 Η βασίλισσα
*2010 Η επεισοδιακή επιστροφή της Ταμάρα Ντρου
*2013 Philomena
*2016 
*2017 Βικτώρια και Αμπντούλ

## Παραπομπές


Κατηγορία:Βραβευμένοι με BAFTA
Κατηγορία:Βρετανοί Εβραίοι
Κατηγορία:Άγγλοι σκηνοθέτες κινηματογράφου
Σπύρος Μουσούρης (ηθοποιός)

Ο **Σπύρος Μουσούρης** (1907 - 5 Απριλίου 1965) ήταν Έλληνας ηθοποιός του θεάτρου και του κινηματογράφου.

## Βιογραφικό
Ο Σπύρος Μουσούρης γεννήθηκε στην Αθήνα. Σπούδασε υποκριτική στην Επαγγελματική Σχολή Θεάτρου. Έπαιξε σε παραστάσεις του Εθνικού Θεάτρου καθώς και σε κινηματογραφικές ταινίες, ενώ συμμετείχε και σε ραδιοφωνικές εκπομπές, κυρίως στην εκπομπή του ΕΙΡ «Θέατρο της Τετάρτης». Ο πιο γνωστός και χαρακτηριστικός ρόλος που υποδύθηκε είναι του υπερήλικα Αγησίλαου, ως συμπρωταγωνιστής του Δημήτρη Χορν στην κινηματογραφική ταινία *[[Αλίμονο στους νέους]].*

Παντρεύτηκε σε δεύτερο γάμο την επίσης ηθοποιό Κρινιώ Παπά, αδερφή του ηθοποιού και συγγραφέα Άλκη Παπά (κουνιάδα της Ειρήνης Παπά). Με την Κρινιώ Παπά συγκρότησαν θίασο, ανεβάζοντας αρχαίες τραγωδίες, αλλά και πιο σύγχρονα έργα. Στον θίασο Μουσούρη - Παπά ξεκίνησε την καριέρα του ο μεγάλος ηθοποιός Ανδρέας Μπάρκουλης.

### Φιλμογραφία

### Ραδιόφωνο
* Θέατρο της Τετάρτης: «Περιμένοντας στις κουίντες» - Νόελ Κάουαρντ (01/1964)

* Θέατρο της Τετάρτης: «Ιούδας» - Σπύρος Μελάς (04/1964)

### Θέατρο
* Αντιγόνη - Σοφοκλής (1949)
* Λευκός γάμος - Ν. Μάτσας, Κ. Ασημακόπουλος (1951)
* Ερωφίλη - Γ. Χορτάτσης (1954)
* Παρουσίαση αρχαίας ελληνικής τραγωδίας: Αίας / Ικέτιδες / Τρωάδες - Σοφοκλής, Αισχύλος, Ευριπίδης (1954-1955)
* Ο βροχοποιός - Ρ. Νας (1956)

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
 
## Πηγές
* Σύντομο βιογραφικό του Σπύρου Μουσούρη στον ιστότοπο ellinikoskinimatografos.gr

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Θρασύβουλος ο Συρακούσιος

Ο **Θρασύβουλος** (5ος αιώνας π.Χ.) από τη Δυναστεία των Δεινομενιδών ήταν Τύραννος των Συρακουσών για 11 μήνες (466 π.Χ. - 465 π.Χ.).

## Βιογραφία

Ήταν γιος τού Δεινομένη. Αδέλφια του ήταν ο Γέλων και ο Ιέρων Α΄, προηγούμενοι τύραννοι των Συρακουσών.
Ο Θρασύβουλος έπεισε τον γιο τού Γέλωνα να παραιτηθεί από τη διεκδίκηση της ηγεσίας των Συρακουσών και έγινε εκείνος τύραννος. Όμως λίγους μήνες μετά μέλη τού Οίκου των Δεινομενιδών τον έδιωξαν.
Αλλά και η οικογένεια των Δεινομενιδών εκδιώχθηκε έπειτα από την ηγεσία και εγκαθιδρύθηκε η δημοκρατία στην πόλη.

## Παραπομπές
 		


## Πηγές

*Αριστοτέλης, Πολιτικά

Κατηγορία:Αρχαίοι Συρακούσιοι
Σρεζ

Στο πριγκιπάτο της Σερβίας, το Βασίλειο της Σερβίας και τη Γιουγκοσλαβία, το ***σρεζ*** (, πληθυντικός: срезови) ήταν διοικητική μονάδα δεύτερου επιπέδου. Το σρεζ αντιστοιχούσε σε μια επαρχία που περιείχε αρκετούς δήμους πόλεων η χωριών. Καταργήθηκε στην ΣΟΔ Γιουγκοσλαβίας το 1963-67, παρόλο που ο όρος καταστάρσκι σρεζ χρησιμοποιείται για σκοπούς καταγραφής της ιδιοκτησίας.

## Ιστορία
Το σρεζ ήταν διοικητική μονάδα δευτέρου επιπέδου σύμφωνα με το σερβικό σύνταγμα του 1903 και το γιουγκοσλαβικό σύνταγμα του 1921, κάτω από το όκρουγκ και πάνω από το όπστσινα.

## Δείτε επίσης

* Διοικητικές διαιρέσεις της Σερβίας
* Ουγιέζντ, ιστορικό ρωσικό ισοδύναμο

## Παραπομπές


## Πηγές

* 
* 

Κατηγορία:Διοικητικές διαιρέσεις της Σερβίας
Κατηγορία:Διοικητικές διαιρέσεις της Γιουγκοσλαβίας
Βεατρίκη της Σικελίας, μαρκησία του Σαλούτσο

Η **Βεατρίκη της Σικελίας** (, Παλέρμο, 1260 - Μαρκιωνία του Σαλούτσο, 1307) από τον Οίκο των Χοενστάουφεν ήταν Σικελή πριγκίπισσα.

## Βιογραφία
Ήταν η μεγαλύτερη κόρη τού Μανφρέδου της Σικελίας από τη δεύτερη σύζυγό του Ελένη Αγγελίνα, κόρη τού Μιχαήλ Β΄ δεσπότη της Ηπείρου. Μετά την μάχη στο Μπενεβέντο που σκοτώθηκε ο πατέρας της (26 Φεβρουαρίου 1266), ο Κάρολος ο Ανδεγαυός τη φυλάκισε μαζί με την μητέρα της και όλα τα αδέλφια της στο Καστέλ ντελ Μόντε σε άθλιες συνθήκες. Η Βεατρίκη, σε αντίθεση με τους αδελφούς της που παρέμειναν και απεβίωσαν στην φυλακή, ελευθερώθηκε με την παρέμβαση του Αραγωνέζου ναυάρχου Ρουτζέρο ντι Λαούρια μετά τη νίκη του σε ναυμαχία στην Νάπολη (1284). Μετά την απελευθέρωσή της ευχαρίστησε τον επ' αδελφή γαμπρό της Πέτρο Γ΄ της Αραγωνίας, που είχε νυμφευτεί τη μεγαλύτερη ετεροθαλή αδελφή της Κωνσταντία Χοενστάουφεν της Σικελίας. 

## Πρόγονοι



	

## Οικογένεια
Η Βεατρίκη το 1286 παντρεύτηκε τον Μαμφρέδο Δ΄ μαρκήσιο τού Σαλούτσο, μέλος του Οίκου των Αλεράμιτσι-ντελ Βάστο, γιο του Θωμά Α΄ μαρκησίου του Σαλούτσο. Με τον θάνατο του πεθερού της (1296) έγινε μαρκησία του Σαλούτσο. Είχε τέκνα:
* Αικατερίνη, παντρεύτηκε τον Γουλιέλμο Ενγκάννα κύριο τού Μπάρζε.
* Φρειδερίκος Α΄ 1287-1335, μαρκήσιος τού Σαλούτσο.

## Παραπομπές


## Πηγές
* Cawley, Charles (2016), MONFERRATO, SALUZZO, SAVONA, Medieval Lands database, Foundation for Medieval Genealogy public domain Chisholm, Hugh, ed. (1911).

Κατηγορία:Οίκος των Χοενστάουφεν
Κατηγορία:Πριγκίπισσες της Σικελίας
Κατηγορία:Μαρκησίες
Δεινομένης ο Συρακούσιος

Ο **Δεινομένης** (6ος αι. π.Χ.) από τη Δυναστεία των Δεινομενιδών ήταν ο γενάρχης τού Οίκου του.
## Βιογραφία
Ο Ηρόδοτος αναφέρει, ότι οι πρόγονοί του καταγόταν από την Τήλο (νήσο μεταξύ Κω και Ρόδου) και ήταν οι ιδρυτές της πόλης Γέλας στη νότιο Σικελία.

Ο Δεινομένης συμβουλεύτηκε ένα μαντείο για τη μοίρα των τέκνων του και τού ειπώθηκε, ότι ο Γέλων, ο Ιέρων και ο Θρασύβουλος προοριζόταν να γίνουν τύραννοι.

## Οικογένεια
Γιοί του ήταν:
* Γέλων απεβ. 478 π.Χ., τύραννος των Συρακουσών (491-485, 485-478 π.Χ.).
* Πολύζηλος, τύραννος των Συρακουσών (478 π.Χ.).
* Ιέρων Α΄ απεβ. 467 π.Χ., τύραννος των Συρακουσών (478-467 π.Χ.).
* Θρασύβουλος, τύραννος των Συρακουσών (466-465 π.Χ.).



Κατηγορία:Αρχαίοι Συρακούσιοι
Υπεραξία (αποσαφήνιση)

Με τον όρο **υπεραξία** μπορεί να αναφερόμαστε:
*Στις Θεωρίες της υπεραξίας στο πλαίσιο της Μαρξιστικής θεωρίας (αγγλ. *surplus value*)
*Στην έννοια της υπεραξίας στη λογιστική (αγγλ. *goodwill*)
*Στην υπεραξία ως εισόδημα (αγγλ. *capital gain*)
Ευρωπαϊκή Υπηρεσία Υποστήριξης για το Άσυλο

Η **Ευρωπαϊκή Υπηρεσία Υποστήριξης για το Άσυλο (EASO)**  είναι μια υπηρεσία που δημιουργήθηκε με τον οδηγία 439/2010 της Ευρωπαϊκής Ένωσης για την ενίσχυση της συνεργασίας των κρατών μελών της ΕΕ για το άσυλο, την ενίσχυση της εφαρμογής του κοινού ευρωπαϊκού συστήματος ασύλου και την υποστήριξη των κρατών μελών υπό ιδιαίτερη πίεση .  

## Ιστορία
Το 2008, η Ευρωπαϊκή Επιτροπή πρότεινε τη δημιουργία ενός γραφείου ασύλου όπως η EASO για την ενίσχυση της συνεργασίας μεταξύ των κρατών-μελών για τη διαχείριση αιτημάτων ασύλου.  

Οι υπουργοί μεταναστευτικής πολιτικής της ΕΕ  συναντήθηκαν στη Μάλτας το 2010 και συμφώνησαν να εγκατασταθεί η EASO στη Μάλτα μετά από συζητήσεις γύρω από τη συνεχή μετανάστευση παράνομων μεταναστών, κυρίως από το Κέρας της Αφρικής, που φτάνουν στην Ευρώπη μετά τη διέλευση από τη Λιβύη. Στις 30 Νοεμβρίου στις Βρυξέλλες, στο Συμβούλιο Δικαιοσύνης και Εσωτερικών Υποθέσεων, η Μάλτα εξελέγη επίσημα για να φιλοξενήσει τον οργανισμό, κερδίζοντας τους υποψηφίους Κύπρος και Βουλγαρία.  

Τα μεταναστευτικά ναυάγια στη Μεσόγειο του Απριλίου 2015 οδήγησαν τους Ευρωπαίους ηγέτες να επανεξετάσουν τις πολιτικές τους όσον αφορά τον έλεγχο των συνόρων και τις μεταναστευτικές πολιτικές.  Στις 20 Απριλίου, η Ευρωπαϊκή Επιτροπή πρότεινε ένα σχέδιο 10 σημείων το οποίο περιλάμβανε την EASO στη διαδικασία παροχής βοήθειας στους αιτούντες άσυλο και συλλογής πληροφοριών σχετικά με τις επιχειρήσεις λαθρεμπορίου.  

Τον Απρίλιο του 2016, η Ευρωπαϊκή Επιτροπή πρότεινε να μετατραπεί η EASO σε Οργανισμός Ασύλου της Ευρωπαϊκής Ένωσης.    

## Παραπομπές


## Εξωτερικοί σύνδεσμοι
* Ευρωπαϊκός κανονισμός "Δουβλίνο ΙΙ" 
* Ενημερωτική έκθεση σχετικά με την ευρωπαϊκή πολιτική ασύλου του Thierry Mariani 

Κατηγορία:Πολιτική της Ευρωπαϊκής Ένωσης
Κατηγορία:Pages with unreviewed translations
Μνημείο της Νίκης (Άγκυρα)

Το **Μνημείο της Νίκης** (, επίσης γνωστό ως *Ulus Atatürk Anıtı*) είναι μνημείο στην Άγκυρα της Τουρκίας.

## Τοποθεσία
Το μνημείο βρίσκεται επί της Πλατείας του Έθνους, η οποία αποτελούσε την κύρια πλατεία της Άγκυρας, κατά τη διάρκεια της περιόδου προ της δεκαετίας του 1950. Βρίσκεται στα ανατολικά της Λεωφόρου Ατατούρκ.
 
## Ιστορία
Η ανέγερση του μνημείου ήταν αποτέλεσμα σε εθνικό επίπεδο εράνου, ο οποίος διοργανώθηκε από τον δημοσιογράφο Γιουνούς Ναντί. Έπειτα από διεθνή διαγωνισμό, το σχέδιο του, καταγόμενου από την Αυστρία, Χάινριχ Κρίππελ ήταν αυτό το οποίο βραβεύτηκε και, ταυτόχρονα, επελέγη. Τα εγκαίνια του μνημείου έλαβαν χώρα στις 24 Νοεμβρίου 1927. Εργασίες αποκατάστασής του πραγματοποιήθηκαν το 2002.

## Τεχνικές λεπτομέρειες
Το μνημείο αποτελείται από ένα σύνολο ορειχάλκινων αγαλμάτων. Πέραν ενός έφιππου αγάλματος του Ατατούρκ στο μέσον, περιλαμβάνονται τρία ακόμη αγάλματα: δύο στρατιωτών και μίας γυναίκας. Ο ένας στρατιώτης εμφανίζεται να καλεί τον σύντροφό του στη μάχη, ενώ ο άλλος εμφανίζεται ως παρατηρητής του μετώπου. Η γυναίκα εμφανίζεται να μεταφέρει μία οβίδα, ως αναφορά στη συνεισφορά των Τουρκάλων κατά τη διάρκεια του Τουρκικού Πολέμου της Ανεξαρτησίας.

## Παραπομπές


Κατηγορία:Μνημεία στην Άγκυρα
Κατηγορία:Έφιππα αγάλματα στην Τουρκία
Κατηγορία:Χάλκινα γλυπτά στην Τουρκία
Κατηγορία:Κτίρια και κατασκευές στην Άγκυρα
Κατηγορία:Πολιτισμός στην Άγκυρα
Κατηγορία:Αξιοθέατα στην Άγκυρα
Κατηγορία:Ουλούς (Άγκυρα)
Ικέτας των Συρακουσών

Ο **Ικέτας** ή Ικέτης ήταν Τύραννος των Συρακούσων, μετά από τον Αγαθοκλή και πριν τον Πύρρο A΄ της Ηπείρου (289 π.Χ. - 279 π.Χ.).

## Βιογραφία

To 289 π.Χ. σκοτώθηκε ο Αγαθοκλής και ο υποτειθέμενος φονιάς του Μαίνων σκότωσε τον Αρχάγαθο, εγγονό τού Αγαθοκλή. Ο Μαίνων ανέλαβε τη διοίκηση του στρατού τού Αρχάγαθου, που πολιορκούσε την Αίτνα και έστρεψε τα όπλα εναντίον των Συρακουσών. Τότε οι Συρακούσιοι έστειλαν εναντίον του τον Ικέτα με σημαντικό στρατό. Ο πόλεμος συνεχίστηκε για κάποιο διάστημα, χωρίς κάποιο σημαντικό αποτέλεσμα. Ο Μαίνων έλαβε τη βοήθεια των Καρχηδονίων και υπερίσχυσε, έτσι οι Συρακούσιοι αναγκάστηκαν να υπογράψουν μία ατιμωτική ειρήνη.

Γρήγορα μετά ακολούθησε εξέγερση, που οδήγησε στην απέλαση των μισθοφόρων από την Καμπανία, των λεγόμενων Μαμερτίνων. Πρέπει να ήταν σύντομα μετά από αυτό, που ο Ικέτας εγκαταστάθηκε στην εξουσία· ο Διόδωρος Σικελιώτης μας λέει, ότι έμεινε τύραννος για 9 έτη. Τα μόνα γεγονότα της ηγεσίας του που έχουν καταγραφεί, είναι ένας πόλεμος με τον Φιντία τύραννο τού Ακράγαντα, στον οποίο έλαβε σημαντική νίκη και ένας με τους Καρχηδονίους, στον οποίο ηττήθηκε στον ποταμό Τερία. Τελικά εκτοπίστηκε από τον Θυνίωνα, λίγο πριν την άφιξη τού Πύρρου Α΄ στη Σικελία· υπολογίζεται η έξωσή του να έγινε το 279/278 π.Χ, εννέα έτη μετά την άνοδό του (Διόδωρος Exc. Hoesch. xxi. 12, 13, xxii. 2, 6).

Σώζονται χρυσά νομίσματα με τη μορφή του, που κόπηκαν στις Συρακούσες. Φέρουν την επιγραφή *"ΕΠΙ ΙΚΕΤΑ"*, από την οποία συμπεραίνουμε, ότι δεν έλαβε τον τίτλο τού βασιλιά όπως ο σύγχρονός του Φιντίας στον Ακράγαντα.

## Πηγές
* Smith, William, ed. (1870). "article name needed" . Dictionary of Greek and Roman Biography and Mythology.

Κατηγορία:Αρχαίοι Συρακούσιοι
Γιώργος Λαύκας

Ο **Γιώργος Λαύκας** (Μεταμόρφωση Λακωνίας, 9 Αυγούστου 1919 – Αθήνα, 18 Δεκεμβρίου 1972) ήταν Έλληνας τραγουδιστής, τραγουδοποιός και δεξιοτέχνης του μπουζουκιού. 

## Βιογραφία
Ο Λαύκας γεννήθηκε στην Μεταμόρφωση Λακωνίας το 1919. Ορισμένες πηγές αναφέρουν ως ημερομηνία γέννησης το 1924. Ήρθε στην Αθήνα για να σπουδάσει αγρονομία το 1943, αλλά κερδήθηκε από τη μουσική. Σύμφωνα με τον Τάσο Σκορέλη, το πρώτο κλαμπ στο οποίο τραγούδησε ήταν το Υποβρύχιο (στην οδό Δεληγιώργη 47) και το 1945 ηχογράφησε το πρώτο του τραγούδι, με τίτλο Σεβιλιάνα. 

Στα επόμενα χρόνια έπαιξε σε διάφορες ορχήστρες. 

Κηδευτηκε στην γενέτειρα του στην Μεταμόρφωση Μολάοι Λακωνίας.  

Μέχρι τον θάνατο του, έπαιξε σε διάφορα συγκροτήματα και συνέθεσε τραγούδια (πολλά ήταν με στίχο του Σ. Τσιλιβέρδη).

## Παραπομπές


Κατηγορία:Έλληνες τραγουδιστές
Κατηγορία:Ρεμπέτες
Γέλων (γιος του Ιέρωνα Β΄)

:*Να μη συγχέεται με τον [[Γέλων ο Συρακούσιος|Γέλωνα]] τύραννο των Συρακουσών.*

Ο **Γέλων** (πριν το 266 - 216 π.Χ.) ήταν πρίγκιπας των Συρακουσών.

## Βιογραφία
Ήταν γιος τού Ιέρωνος Β΄ τυράννου των Συρακουσών.

Απεβίωσε λίγο πριν το τέλος τού πατέρα του το 216 π.Χ., σε ηλικία μεγαλύτερη των 50 ετών. Δεν γνωρίζουμε πολλά γι' αυτόν. Φαίνεται πως είχε τον ήρεμο και συνετό χαρακτήρα τού πατέρα του. Ο Πολύβιος αναφέρει στον έπαινό του προς αυτόν, ότι θυσίασε τη δική του φιλοδοξία στο καθήκον της υπακοής και σεβασμού των γονέων του. Πρέπει ο Ιέρων Β΄ να τον αντάμειψε, με το να τον κάνει συγκυβερνήτη του και πως έλαβε ακόμη και τον τίτλο τού συμβασιλιά.

Ο Λίβιος ισχυρίζεται, ότι έπειτα από τη μεγάλη ήττα των Ρωμαίων στη μάχη των Καννών το 216 π.Χ. από τους Καρηδονίους, ο Γέλων ετοιμαζόταν να εγκαταλείψει τους πρώτους για χάρη των δεύτερων. Έτσι άρχισε να έχει φιλικές σχέσεις, με τις πόλεις που ήταν σύμμαχοι των Ρωμαίων και ίσως θα έπειθε όλη τη Σικελία να αποστατήσει από τους Ρωμαίους και να προσχωρήσει στους Καρχηδονίους, αν δεν είχε αποβιώσει το ίδιο έτος. Πάντως αυτό αντίκειται στη δήλωση τού Πολύβιου, ότι ο Γέλων ήταν ευπειθής στον πατέρα του· έτσι θεωρούμε, ότι δεν είναι ακριβής η αναφορά τού Λίβιου, ο οποίος θέλει να υπονοήσει, ότι ο Ιέρωνας Β΄ σκότωσε τον γιο του.

Ο Αρχιμήδης αφιέρωσε σε εκείνον την πραγματεία του *Αρηνάριος*, όπου τον αποκαλεί βασιλιά. Τα νομίσματα, που προηγούμενοι συγγραφείς απέδιδαν στον Γέλωνα τον τύραννο, μερικοί νομισματολόγοι παραδέχονται, ότι ανήκουν σε αυτόν εδώ τον πρίγκιπα. Έτσι η μορφή στη μία όψη τους μάλλον είναι αυτού εδώ τού Γέλωνα.

## Οικογένεια
Νυμφεύτηκε τη Νηρηίδα των Αιακιδών, κόρη τού Πύρρου Α΄ της Ηπείρου και είχε τέκνο:
* Ιερώνυμος 231-214 π.Χ., τύραννος των Συρακουσών.
* Αρμονία 3ος αι. π.Χ., παντρεύτηκε τον Θεμίστιο.

## Πηγές
* Livy XXIII 30.
* Polybius VII 4 ; Justin XXVIII 3 ; Pausanias VI 12,3.
* Smith, William, ed. (1870). "Gelon (2)". Dictionary of Greek and Roman Biography and Mythology.

Κατηγορία:Αρχαίοι Συρακούσιοι
Κόντοβο (Σαράι)

Το **Κόντοβο** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 3384 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί 3222
*Τουρκικά φύλα 23
*Σλαβομακεδόνες 15
*Σέρβοι 1
*Βόσνιοι Μουσουλμάνοι 81
*Ρομά 156
*Άλλοι 42

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας